Translate the text from Welsh to English.



 
Mae’r cyfleuster Hwb Argyfwng 24/7 wedi’i sefydlu yng Nghaerfyrddin gan Fwrdd Iechyd Prifysgol Hywel Dda a hynny yn sgil ymrwymiad yn y Cytundeb Cydweithio rhwng Llywodraeth Cymru a Phlaid Cymru.


Mae’r gwasanaeth Noddfa Plant a Phobl Ifanc yn cynnig darpariaeth iechyd meddwl bwrpasol i blant a phobl ifanc yn yr amgylchedd cywir pan fyddant ei angen fwyaf.


I blant sy’n dioddef, bydd y ddarpariaeth yn atal arosiadau hir mewn adrannau Damweiniau ac Achosion Brys a bydd hefyd yn atal yr angen i wardiau iechyd meddwl acíwt dderbyn plant am asesiadau byr.


Mae canolfannau eraill yn cael eu datblygu yn ardaloedd Bwrdd Iechyd Prifysgol Betsi Cadwaladr, Bwrdd Iechyd Prifysgol Bae Abertawe a Bwrdd Iechyd Prifysgol Aneurin Bevan. Hyd yma, mae £3\.18 miliwn wedi’i fuddsoddi yn y prosiectau hyn.


Ymwelodd y Dirprwy Weinidog Iechyd Meddwl a Llesiant a Siân Gwenllian AS, yr Aelod Dynodedig â’r cyfleuster argyfwng sydd newydd ei sefydlu.


Dywedodd Lynne Neagle:



> Bydd y gwasanaeth pwrpasol newydd hwn ar gael 24 awr y dydd, bob dydd o’r wythnos. Bydd yn sicrhau man diogel i blant a phobl ifanc sydd angen cymorth brys ar gyfer eu hiechyd meddwl ac a fyddai fel arall wedi gorfod mynd i adrannau Damweiniau ac Achosion Brys neu wardiau iechyd meddwl prysur.
> 
> 
> Bydd y gwasanaeth hwn yn amhrisiadwy i’r rheini sydd ei angen fwyaf ac sydd fwyaf agored i niwed. Rwy’n falch iawn fod pobl ifanc wedi bod yn rhan o’r gwaith o ddatblygu’r ganolfan.
> 
> 
> Mae’r gwasanaethau hyn yn rhan o’n hymdrechion i drawsnewid y modd y mae’r Gwasanaeth Iechyd yn ymateb i faterion iechyd meddwl brys. Mae’r prosiect hwn yn mynd law yn llaw â lansiad diweddar y llinell gymorth ‘111 pwyso 2’ i gael cymorth iechyd meddwl brys a’r gwasanaeth cludo sy’n cael ei ddarparu mewn partneriaeth ag Ambiwlans Sant Ioan. Byddant hefyd o gymorth i liniaru’r pwysau ar ein gwasanaethau brys.


Dywedodd Siân Gwenllian, Aelod Dynodedig Plaid Cymru:



> Mae cefnogi pobl ifanc sy’n wynebu argyfwng iechyd meddwl yn hanfodol felly mae’n hollbwysig ein bod yn ehangu’r gwasanaethau pwysig hyn. Bydd sicrhau bod cymorth ar gael i berson ifanc pan fydd ei angen fwyaf a hynny yn yr amgylchedd cywir yn helpu pobl pan fyddant, yn aml, yn fwyaf agored i niwed.
> 
> 
> Mae’r ddarpariaeth hon yn cynnig model enghreifftiol o gymorth argyfwng sydd wedi’i gysylltu â’i gilydd yn well. Mae’n galonogol iawn, hyd yn oed o fewn cyfnod byr o amser, ein bod eisoes yn cyflawni’r ymrwymiad i agor canolfannau hanfodol fel yr un yma yn rhan o’r Cytundeb Cydweithio. Edrychaf ymlaen at weld yr arferion gorau hyn yn ymledu ar draws Cymru.


Dywedodd Steve Moore, Prif Weithredwr Bwrdd Iechyd Prifysgol Hywel Dda:



> Rydyn ni’n hynod o falch o’r datblygiad arloesol hwn, sef y cyntaf yng Nghymru.
> 
> 
> Mae’r Hwb arloesol hwn yn wasanaeth newydd a fydd yn darparu cyfleuster pwrpasol ddydd a nos ac yn ddewis amgen i dderbyn cleifion i’r ysbyty. Mae’n cynnig man diogel i blant a phobl ifanc sydd mewn argyfwng ac a fyddai fel arall yn gorfod cael eu derbyn i ofal brys ac argyfwng neu ward iechyd meddwl.
> 
> 
> Llongyfarchiadau i bob tîm sydd wedi gweithio’n ddiflino i ddatblygu’r cyfleuster hwn a fydd yn gwneud gwahaniaeth mawr i iechyd a lles plant a phobl ifanc yn ardal Hywel Dda.


 







Translation:


 
The 24/7 Crisis Hwb facility has been established in Carmarthen by Hywel Dda University Health Board, thanks to a commitment in the Co\-operation Agreement between the Welsh Government and Plaid Cymru.


The Children and Young People’s Sanctuary service offers bespoke mental health provision for children and young people in the right environment, when they need it most.


It will prevent long waits for distressed children in A\&E and will prevent the need for acute mental health wards to admit children for short assessments.


Other centres are being developed in the Betsi Cadwaladr University Health Board area, the Swansea Bay University Health Board area and in the Aneurin Bevan University Health Board area. Funding investment in the projects to date is £3\.18 million.


The Deputy Minister for Mental Health and Wellbeing visited the newly established crisis facility alongside the Designated Member Sian Gwenllian MS.


Lynne Neagle said:



> This newly developed 24/7 bespoke service will provide a safe space for children and young people who are in need of crisis support for their mental health, and who would have otherwise found themselves in busy A\&E or mental health wards.
> 
> 
> This will be invaluable to those who need it most and who are at their most vulnerable. I am delighted young people were involved in the development of the centre.
> 
> 
> These services are part of our efforts to transform the way the NHS responds to urgent mental health issues, and this project has seamlessly linked with the recently launched ‘111 press 2’ helpline for urgent mental health support and the conveyance service provided in partnership with St John’s Ambulance. They will also help relieve pressure on our emergency services.


Plaid Cymru Designated Member Sian Gwenllian said:



> Supporting young people facing a mental health crisis is essential so it is vital that we are expanding these important services. Having support on hand for a young person when they need it the most and in the right environment will help people when they can often be at their most vulnerable.
> 
> 
> This provides an exemplar model for better joined\-up crisis support, and it’s very encouraging that even within a short timescale we are already delivering on the commitment to open crucial centres such as this as part of the Co\-operation Agreement. I look forward to seeing best practice spread across Wales.


Steve Moore, Chief Executive of Hywel Dda University Health Board, said:



> We are incredibly proud of this innovative development that is a first for Wales.
> 
> 
> This pioneering Hwb is a new service that will provide a round\-the\-clock bespoke facility as an alternative to hospital admission. It offers a safe space for children and young people who are in crisis and would otherwise end up in either urgent and emergency care or a mental health ward.
> 
> 
> Congratulations to all the teams who have worked so hard in developing this facility, which will make a great difference to the health and well\-being of children and young people in the Hywel Dda area.